|  |
| --- |
| **ZDRAVO TIJELO I ZDRAV DUH** **(četvrta tema)** |
| **o - obrada/ v - vježba/ p - provjera** OŽUJAK (19 sati) |
| **nastavno područje** | **nastavna jedinica****/nastavne cjeline** **tip nastavnoga sata** | **O** | **V** | **P** | **odgojno-obrazovni ishodi/razrada ishoda** | **cilj nastavnoga sata/sati** **(blok sat)** |
| HRVATSKI JEZIK I KOMUNIKACIJA | **Uvod u 4. temu****Zdravo tijelo i zdrav duh**  |  | 2 |  | Opisuje pravilnu prehranu.Obrazlaže vlastito mišljenje i stajalište o zdravoj i pravilnoj prehrani u skladu s dobi i vlastitim iskustvom.Raspravlja o zdravoj prehrani. Izrađuje poster s reklamnim sloganom za zdravu školsku užinu. | Potaknuti učenike na iznošenje mišljenja i zaključaka o važnosti zdrave prehrane.Potaknuti učenike na kreativno izražavanje i primjenu stečenih spoznaja o važnosti zdrave prehrane tijekom izrade postera. |
| KNJIŽEVNOST I STVARALAŠTVO | **Jure Kaštelan, *Jablani*** |  | 1 |  | Objašnjava vlastito razumijevanje pjesničkih slika doživljenih različitim osjetilima, a predočenih hiperbolom, usporedbom, ponavljanjem i metaforom. Uočava svrhu književnoga teksta: iskazivanje ljubavi i poštovanja prema rodnome kraju. | Potaknuti učenike na iskazivanje osjećaja ponosa i ljubavi prema rodnome mjestu potaknutih književnim tekstom.Potaknuti učenike na objašnjavanje vlastitoga razumijevanja pjesničkih slika. |
| KNJIŽEVNOST I STVARALAŠTVO | **Igor Križek, *Vratija se šjor Šime*** |  | 1 |  | Objašnjava što je dramski prizor te izdvaja primjere iz književnoga teksta.Objašnjava što je dramski sukob, imenuje dramske likove koji zastupaju suprotna stajališta te izdvaja primjer dramskoga sukoba iz književnoga teksta.Prepoznaje etičku vrijednost teksta te zaključak oblikuje u osnovnu misao. | Potaknuti učenike na povezivanje književnoga teksta sa stvarnošću kroz uspoređivanje stavova o životnim vrijednostima koje zastupaju likovi u ulomku.Potaknuti učenike na uočavanje obilježja dramskoga teksta. |
| HRVATSKI JEZIK I KOMUNIKACIJA | **Objekt** | 1 | 1 |  | Objašnjava značenje objekta u rečenici.Prepoznaje objekt u rečenici na oglednim i čestim primjerima.Navodi razliku između izravnoga i neizravnoga objekta te ih prepoznaje na oglednim i čestim primjerima.Navodi razlike među glagolima po predmetu radnje; prepoznaje prijelazne, neprijelazne i povratne glagole na oglednim i čestim primjerima. | Potaknuti učenike na čitanje s razumijevanjem i bilježenje bitnih pojedinosti te na primjenu jezičnih znanja tijekom rješavanja zadataka. |
| KNJIŽEVNOST I STVARALAŠTVO | **Daniel Defoe, *Na pustome otoku*** | 1 |  |  | Objašnjava što je psihološka karakterizacija lika te izdvaja osobine lika koje pripadaju psihološkoj karakterizaciji.Prepoznaje etičku vrijednost teksta te zaključak oblikuje u osnovnu misao. | Potaknuti učenike na povezivanje vrijednosti književnoga teksta sa stvarnošću komentirajući Robinsonova razmišljanja o materijalnim i duhovnim vrijednostima u ljudskome životu. |
| HRVATSKI JEZIK I KOMUNIKACIJA | **Priložne oznake** | 1 | 1 |  | Objašnjava značenje priložnih oznaka kao rečeničnih dijelova kojima se izriču različite okolnosti glagolske radnje.Razlikuje priložne oznake mjesta, vremena, načina i uzroka. Pravilno određuje priložnu oznaku u rečenici postavljajući padežno pitanje uz predikat. | Potaknuti učenike na čitanje s razumijevanjem i bilježenje bitnih pojedinosti te na primjenu jezičnih znanja tijekom rješavanja zadataka. |
| KNJIŽEVNOST I STVARALAŠTVO | **Fran Galović, *Lastavice*** |  | 1 |  | Prepoznaje i imenuje vrstu kitica prema broju stihova i vrstu rime.Objašnjava vlastito razumijevanje pjesničkih slika doživljenih različitim osjetilima, a predočenih aliteracijom, asonancom i ponavljanjem. | Potaknuti učenike na izražavanje osjećaja i raspoloženja povezanih s književnim tekstom te na uočavanje neraskidive veze između čovjeka i prirode o kojoj književni tekst govori. |
| KULTURA I MEDIJI | ***Zemlja ne pripada čovjeku, čovjek pripada zemlji*** |  | 1 |  | Navodi temu neknjiževnoga teksta i dovodi je u vezu s aktualnim zbivanjima vezanima uz odnos suvremenoga čovjeka prema prirodi i svijetu koji ga okružuje.Navodi ekološke probleme u svojemu gradu (mjestu) te predlaže načine na koje bi se mogli riješiti. | Potaknuti učenike na povezivanje vrijednosti neknjiževnoga teksta sa stvarnošću – aktualnim zbivanjima vezanim uz čovjekov odnos prema prirodi. |
| KNJIŽEVNOST I STVARALAŠTVO | **Amos Oz, *Iznenada u dubini šume*** |  | 1 |  | Izdvaja likove i njihove osobine, prosuđuje njihove postupke, stavove i razmišljanja. Prepoznaje usporedbu, epitet i metaforu i objašnjava njihovu ulogu u ulomku. Prepoznaje problematiku i ideju ulomka te zaključke oblikuje u pouku. | Potaknuti učenike na argumentirano iznošenje stavova, mišljenja i zaključaka vezanih uz temu književnoga teksta. |
| HRVATSKI JEZIK I KOMUNIKACIJA | **Atribut** | 1 | 1 |  | Prepoznaje i razlikuje imenice, pridjeve, brojeve i zamjenice u službi atributa.Razlikuje rod, broj i padež pridjeva, zamjenice i broja u službi atributa.Objašnjava sintaktičko ustrojstvo rečenice na oglednim i čestim primjerima. Razlikuje značenje i službu padeža u rečenici. | Potaknuti učenike na čitanje s razumijevanjem i bilježenje bitnih pojedinosti te na primjenu jezičnih znanja tijekom rješavanja zadataka. |
| KNJIŽEVNOST I STVARALAŠTVO | **Sir Arthur Conan Doyle, *Tajanstveni biseri*** |  | 1 |  | Izdvaja likove i njihove osobine, prosuđuje njihove postupke i razmišljanja. Prepoznaje problematiku djela i oblikuje temu ulomka; prepoznaje dijelove fabule. Izdvaja elemente kriminalističkoga romana. Prepoznaje pripovjedača u 1. osobi i njegovu ulogu u ulomku romana. | Potaknuti učenike na argumentirano iznošenje stavova, mišljenja i zaključaka povezanih s književnim tekstom te na primjenu književnoteorijskih znanja tijekom interpretacije. |
| HRVATSKI JEZIK I KOMUNIKACIJA | **Apozicija** | 1 | 1 |  | Prepoznaje imenicu u službi apozicije.Objašnjava sintaktičko ustrojstvo rečenice na oglednim i čestim primjerima. Razlikuje značenje i službu padeža u rečenici. | Potaknuti učenike na čitanje s razumijevanjem i bilježenje bitnih pojedinosti te na primjenu jezičnih znanja tijekom rješavanja zadataka. |
| KNJIŽEVNOST I STVARALAŠTVO | **Književno djelo za cjelovito čitanje** |  | 1 | 1 | Čita cjelovito književno djelo i interpretira ga prema uputama učiteljice/učitelja ili samostalno, prema dogovoru s učiteljem/učiteljicom. | Poticati učenike na argumentirano iznošenje vlastitoga doživljaja o cjelovito pročitanome književnom djelu i razumijevanje drukčijeg doživljaja.  |